|  |  |  |  |  |  |  |
| --- | --- | --- | --- | --- | --- | --- |
| Pogodba o naročniškem razmerju za opravljanje  podatkovnih storitev prek omrežja Telekoma Slovenije | | |  | Št. pogodbe: Click here to enter text. | | |
|  | | |  |  | | |
| ki jo sklepata Telekom Slovenije, d.d., Cigaletova 15, 1000 Ljubljana (v nadaljevanju Telekom Slovenije)  in naročnik:  **Podatki o naročniku:** | | |  |  | |  |
| **vrednost AHA** |  | **the UPDATED element 1 contents** |  | ☒ **DA ☐ NE** | | |
| priimek in ime / naziv pravne osebe |  | Davčna številka |  | Davčni zavezanec | | |
| Click here to enter text. |  | Click here to enter text. |  |  |  |  |
| zastopnik pravne osebe |  | Matična številka (pravne osebe) |  |  |  |  |
| **1** |  |  |  |  | | |
| naslov stalnega bivališča/sedež pravne osebe |  |  |  |  | | |
| **1** |  |  |  |  | |  |
| poštna številka in ime pošte |  |  |  |  | |  |

1

**vrednost AHA**

**Predmet pogodbe:**

**1. člen**

Predmet te pogodbe je sklenitev naročniškega razmerja za priključitev dostopov v omrežje Telekoma Slovenije, namestitev komunikacijskih naprav in uporabo podatkovnih storitev (v nadaljevanju: storitev) preko omrežja Telekoma Slovenije. Tipi storitev, lokacije naročnika in potek povezav so natančneje določeni v prilogi št. 1, ki je sestavni del te pogodbe.

Za posamezen tip storitve bosta stranki sklenili aneks za zagotavljanje kakovosti storitve k tej pogodbi, v katerem bodo opredeljeni parametri za izvajanje storitve.

**Razlaga pojmov:**

**2. člen**

V pogodbi uporabljeni pojmi imajo naslednji pomen:

* »Storitev« je izvedba različnih vrst povezav geografsko ločenih lokacij naročnika v navidezno zasebno omrežje, ki je izvedeno prek različnih dostopov v omrežje Telekoma Slovenije. Povezave so logično s telekomunikacijskimi protokoli ločene od drugih naročnikov in vseh ostalih storitev, ki uporabljajo omrežno infrastrukturo Telekoma Slovenije. Storitev je lahko tudi izvedba povezave lokacije naročnika v omrežje Internet.
* »Storitvena priključna točka« je definirana kot točka dostopa do storitev, ki predstavlja neposredno fizično priključno točko ali priključno točko na komunikacijski napravi, ki je last Telekoma Slovenije.
* »Interna inštalacija« ni last Telekoma Slovenije in je napeljava od omrežne priključne točke na uvodu v objekt, do komunikacijske naprave, ki je last Telekoma Slovenije.
* »Komunikacijska naprava« je omrežna naprava in njena pripadajoča oprema.

**Cene:**

**3. člen**

Naročnik plača priključnino za storitev v enkratnem znesku, ki je naveden v prilogi št. 1 k tej pogodbi. Priključnine dodatnih storitev se določa v aneksih k tej pogodbi, ki opredeljujejo parametre izvajanja, cene in ostale pogoje posameznih dodatnih storitev.

**4. člen**

Naročnik mesečno plačuje naročnino za uporabo storitev, ki so navedene v prilogi št. 1 k tej pogodbi. Mesečna naročnina za storitve ter naročnine dodatnih storitev, opredeljenih v aneksih k tej pogodbi, se seštejejo in plačujejo za preteklo obračunsko obdobje.

**5. člen**

Zaračunavanje priključnine, mesečne naročnine za uporabo storitev ter naročnine dodatnih storitev se prične z dnem dejanske priključitve storitev.

**Plačilni pogoji**

**6. člen**

Naročnik bo plačal vse obveznosti po tej pogodbi na podlagi računa v Click here to enter text. dneh po izstavitvi.

O morebitni spremembi naslova bo naročnik pisno obvestil Telekom Slovenije takoj po spremembi.

Vse morebitne posledice, ki bi nastale zaradi nepravočasnega javljanja spremembe naslova, bremenijo naročnika.

V primeru zamude plačila obveznosti po tej pogodbi bo naročnik plačal zakonite zamudne obresti.

**7. člen**

V primeru neplačila pogodbene obveznosti sme Telekom Slovenije začasno izključiti storitve ali drugače omejiti naročniško razmerje ali prekiniti pogodbo v skladu s Splošnimi pogoji uporabe elektronskih komunikacijskih storitev družbe Telekom Slovenije, d.d. (v nadaljevanju SPU).

V primeru, da se naročnik ne strinja z odločitvijo ali ravnanjem Telekoma Slovenije v zvezi z naročniškim razmerjem, ima ta možnost, da v skladu s SPU vloži obrazložen ugovor.

|  |  |  |  |
| --- | --- | --- | --- |
| **Podatki za pošiljanje računov:** | | | |
| **8. člen** | | | |
| **Elektronski račun:** | **☐** | Da, na elektronski naslov: | Click here to enter text. |
|  | **☐** | Da, v e-banko (št. TTR): | Click here to enter text. |
| **Račun v papirnati obliki:** | **☒** | Da, na naslov:  (če se ne ujema s Podatki o naročniku) | Click here to enter text. |

**Obveznosti Telekoma Slovenije in naročnika**

**9. člen**

Telekom Slovenije v skladu s tehničnimi možnostmi ugodi vsem razumnim zahtevam za naročniško razmerje (NR) podatkovnih storitev. Pri tem upošteva vrstni red prispetja zahtev oziroma izbere ugodnejšo zahtevo pri istočasnem prispetju več zahtev.

Za ugodnejšo šteje tista zahteva, ki:

* predstavlja boljši izkoristek prostih kapacitet,
* je v sklopu kompleksnega reševanja zahtev naročnika,
* predstavlja najmanjšo investicijo Telekoma Slovenije.

**10. člen**

Telekom Slovenije bo izvedel priključitev storitev iz 1. člena te pogodbe v naslednjih rokih:

* v roku Click here to enter text. dni po izpolnitvi obveznosti naročnika po tej pogodbi
* pogodbeni stranki bosta sporazumno reševali in določali dinamiko priključevanja posameznih lokacij naročnika

Rok iz tega člena začne teči, ko naročnik izpolni pogoje iz 13. člena te pogodbe.

Če Telekom Slovenije ne izvede priključitve v roku iz prejšnjega odstavka, o razlogih za zamudo obvesti naročnika pred potekom roka za izvedbo del.

**11. člen**

Telekom Slovenije v nobenem primeru ne odgovarja za posredno škodo in izgubljeni dobiček.

**12. člen**

Telekom Slovenije ima pravico in dolžnost med trajanjem te pogodbe opravljati tehnični nadzor in nadzor načina uporabe storitev, zato mora naročnik po predhodnem obvestilu omogočiti vzdrževalni službi Telekoma Slovenije nemoten pristop do omrežne priključne točke, prostorov in stavb.

**13. člen**

Naročnik mora pred pričetkom priključitve izpolniti naslednje pogoje:

* za namestitev naročniške komunikacijske naprave in ostalih komunikacijskih naprav potrebnih za delovanje storitev brezplačno zagotoviti primerne prostore,
* po potrebi omogočiti montažo antenskega nosilca in antene za radio relejno zvezo za potrebe naročnika,
* na svoji nepremičnini omogočiti izgradnjo in vzdrževanje omrežne priključne točke in omogočiti izvedbo napeljave,
* zagotoviti interne inštalacije v skladu z veljavnimi predpisi,
* zagotoviti elektroenergetske priključke 230V/50Hz za napajanje terminalske opreme,
* zagotoviti ozemljitvene priključke v skladu z veljavnimi predpisi.

Priključitev uporabniške opreme naročnika na komunikacijsko opremo Telekoma Slovenije izvede Telekom Slovenije.

**14. člen**

Telekom Slovenije zagotavlja vzdrževanje omrežja do storitvene priključne točke, brez interne inštalacije.

**15. člen**

Telekom Slovenije v sklopu storitev zagotavlja:

* dobavo in konfiguracijo ustrezne komunikacijske naprave (v nadaljevanju:CPE naprave), ki je določena v skladu z zahtevami naročnika,
* upravljanje, vzdrževanje in posodabljanje CPE naprave,
* prilagoditev konfiguracije CPE naprave na lokaciji naročnika skladno s spremembami topologije njegovega navideznega zasebnega omrežja ter glede na potrebe naročnika, vendar največ 1x letno za posamezno lokacijo,
* odprava napak na CPE napravi ter zamenjava okvarjene CPE naprave.

Vsa oprema dobavljena za zagotavljanje storitev po tej pogodbi je last Telekoma Slovenije.

Telekom Slovenije v sklopu storitev ne zagotavlja:

* kakršnihkoli prilagoditev ali druge vrste storitev, ki niso predmet te pogodbe in niso del storitev,
* nadgradnje programske opreme, za katero njen proizvajalec ne zagotavlja storitvenega paketa, ki zagotavlja pravico do nadgradnje,
* podpore ali zamenjave opreme, ki je spremenjena, poškodovana ali uničena zaradi neavtorizirane uporabe,
* storitev, ki so potrebne za razrešitev napak oz. nepravilnosti v delovanju strojne in programske opreme, ki so posledica produktov drugih proizvajalcev ali morebitnih drugih vzrokov, ki so izven domene proizvajalca,
* kakršnegakoli dela, potrebnega za nadgradnjo programske opreme na naročnikovih napravah, priključenih na CPE napravo Telekoma Slovenije (načrtovanje, preverjanje morebitnih težav zaradi instalacije nove verzije, odpravljanje napak, ki bi nastale zaradi nadgradnje,...)

Telekom Slovenije ne odgovarja za:

* mehanske okvare na komunikacijskih in CPE napravah, ki jih povzroči naročnik,
* nedelovanje storitve, ki je posledica nepooblaščenega posega naročnika v komunikacijske naprave ali konfiguracijo CPE naprav,
* material, ki je izpostavljen funkcionalni obrabi (varovalke, žarnice, elementi prenapetostne zaščite,...).

**16. člen**

Naročnik je obvezan uporabljati storitve izključno za lastne potrebe in se zaveže, da tretjim osebam ne bo dopuščal uporabe storitev.

Naročnik lahko dovoli uporabo storitev drugim osebam le ob predhodnem pisnem soglasju Telekoma Slovenije, oziroma brez njegovega soglasja, le v primeru višje sile za čas trajanja višje sile ali kadar je potrebno, da se rešijo človeška življenja ali premoženje. O nastopu višje sile je dolžan naročnik takoj pisno obvestiti Telekom Slovenije.

**17. člen**

Naročnik mora uporabljati svojo telekomunikacijsko opremo na tak način in jo vzdrževati v takem stanju, da:

* ne povzroča motenj v telekomunikacijskem omrežju,
* ne ogroža obratovanja telekomunikacijskega omrežja,
* ne povzroča nevarnosti za življenje ali zdravje ljudi in premoženja.

Naročnik se nadalje obvezuje:

* redno vzdrževati svojo interno inštalacijo,
* zagotavljati elektroenergetske priključke 230V/50Hz za napajanje terminalske opreme,
* vzdrževati svojo terminalsko opremo,
* omogočiti Telekomu Slovenije nemoten dostop do omrežne in storitvene priključne točke v primeru okvar in vzdrževanja.

**18. člen**

Naročnik bo prijavljal napake ali motnje posameznih dostopov do storitev na telefonsko številko in po postopku, kot je razvidno iz aneksa k pogodbi o zagotavljanju kakovosti storitve, ki je sestavni del pogodbe.

**Zbiranje, uporaba in objava podatkov**

**19. člen**

Naročnik s podpisom soglaša, (1) da se njegovi zgoraj navedeni podatki, podatki iz naročniške pogodbe in podatki, ki se nanašajo na uporabo storitev iz naročniškega razmerja, kot so prometni podatki elektronskih komunikacijskih storitev, podatki o uporabi storitev televizije Telekoma Slovenije in TViN, podatki o uporabi spletnih mest in aplikacij Telekoma Slovenije lahko do preklica obdelujejo za namen prilagoditve ponudbe, njemu osebno, uporabnikom in drugim ter za namen izboljšanja ponudbe in kakovosti storitev družbe Telekom Slovenije, ter (2) da lahko Telekom Slovenije uporablja te podatke za in pri pošiljanju osebno prilagojenih obvestil prek sporočil SMS in MMS, pošte in elektronske pošte, prek storitev televizije Telekoma Slovenije in TViN, prek spletnih mest in mobilnih aplikacij ter neposrednih glasovnih in video klicev do preklica tega soglasja

**☐** soglašam **☐** ne soglašam

**20. člen**

Naročnik s podpisom naroča storitve Telekoma Slovenije z vsemi pravicami in obveznostmi, ki izhajajo iz te pogodbe in SPU. Naročniško razmerje mora uporabljati izključno za namene, določene s to pogodbo in SPU, kot končni uporabnik. Podatki, ki jih je navedel v pogodbi, so točni in resnični. Soglaša, da lahko Telekom Slovenije podatke iz te pogodbe zbira, obdeluje in preverja za namen izvajanja te pogodbe ter lahko z namenom nemotenega izvajanja naročniške pogodbe kadarkoli in od kateregakoli organa, institucije, delodajalca, banke ali drugega upravljavca osebnih podatkov pridobi zahtevane podatke.

**Veljavnost, trajanje pogodbe in izvajanje pogodbe**

**21. člen**

Pogodba je sklenjena za nedoločen čas, vendar najmanj za obdobje Click here to enter text. let. Po poteku navedenega obdobja lahko naročnik odpove pogodbo v skladu z drugim odstavkom 22. člena te pogodbe.

Pogodbeni stranki v primeru uporabe dodatnih dostopov, dodatnih storitev, spremembe parametrov obstoječih dostopov ali odpovedi posameznih dostopov do storitev opravita izmenjavo, kontrolo in pisno potrditev podatkov za obračun mesečnih naročnin iz priloge št. 1 te pogodbe najkasneje do zadnjega koledarskega dne v tekočem mesecu. V primeru, da izmenjava, kontrola in pisna potrditev podatkov za obračun mesečnih naročnin iz priloge št. 1 te pogodbe ni opravljena do navedenega roka, se za zaračunavanje storitev po tej pogodbi uporabi seznam, ki ga pripravi Telekom Slovenije.

**22. člen**

Naročnik lahko odpove posamezen dostop do storitve. Odpovedni rok je trideset (30) dni in začne teči s prvim dnem naslednjega koledarskega meseca od prejema pisne odpovedi.

Vsaka pogodbena stranka lahko odpove pogodbo s šest (6) mesečnim odpovednim rokom, ki prične teči s prvim dnem naslednjega koledarskega meseca od prejema pisne odpovedi.

Odpoved naročniškega razmerja je potrebno podati pisno, s podpisom odgovorne osebe in žigom podjetja ter v skladu s SPU. Naročnik se obvezuje, da bo do dneva izključitve poravnal vse obveznosti, ki izvirajo iz te pogodbe.

V primeru predčasne odpovedi oz. prekinitve naročniškega razmerja na željo oziroma po krivdi naročnika, je naročnik dolžan plačati stroške predčasne prekinitve v višini ene polovice mesečne naročnine za vse priključke za vsak preostali polni mesec od prekinitve pogodbe do izteka roka, navedenega v 21. členu te pogodbe. Stroške predčasne prekinitve bo Telekom Slovenije zaračunal naročniku na zadnjem računu za telekomunikacijske storitve ali na posebnem računu.

**23. člen**

Telekom Slovenije lahko naročniku na stroške naročnika začasno izključi storitve oziroma začasno omeji uporabo storitev, če:

* naročnik na storitvah kljub predhodnemu pisnemu opozorilu Telekoma Slovenije po preteku roka, določenega v tem opozorilu, ne preneha s povzročanjem tehničnih ali drugih motenj,
* naročnik na storitvah kljub predhodnemu pisnemu opozorilu Telekoma Slovenije po preteku roka, določenega v tem opozorilu ne preneha s spreminjanjem nastavljenih parametrov
* naročnik kljub predhodnemu pisnemu opozorilu, ne prilagodi zmogljivosti svoje telekomunikacijske opreme telekomunikacijskemu prometu,
* naročnik kljub pisnemu opominu ne poravna računa ali drugih pogodbeno dogovorjenih obveznosti v petinštiridesetih (45) dneh od dneva izstavitve računa,
* naročnik s svojim ravnanjem ali sporočili vznemirja ali drugače moti druge naročnike,
* naročnik ne sodeluje ali ne omogoča meritev, odstranjevanja napak ali drugih del, ki jih opravlja Telekom Slovenije ali njegov pooblaščeni izvajalec na omrežni priključni točki in so potrebna za nemoteno delovanje telekomunikacijskega omrežja,
* uporablja naročniško terminalsko opremo v nasprotju s predpisi,
* naročnik ogroža tehnično-tehnološko enotnost telekomunikacijskega omrežja,
* naročnik ogroža medsebojno povezovanje telekomunikacijskih omrežij, opreme in storitev,
* naročnik ogroža zaščito podatkov, ki obsega varstvo osebnih podatkov, zaupnost podatkov, ki se obdelujejo, pošiljajo ali shranjujejo in varstvo zasebnosti,
* ne sporoči spremembe podatkov, ki vplivajo na NR, razen, če je s posebnimi predpisi določeno drugače.

**24. člen**

Telekom Slovenije lahko odpove pogodbo, brez odpovednega roka in brez odgovornosti za kakršnokoli škodo v primerih, če naročnik v petinsedemdesetih (75) dneh po izstavitvi računa ne poravna pogodbenih obveznosti. Pred nastopom razloga za odpoved pogodbe bo Telekom Slovenije pisno opozoril naročnika na posledice njegovega ravnanja in mu določil rok, ki ni krajši od petnajstih (15) dni.

**25. člen**

Naročnik se obvezuje, da bo v primeru prenehanja NR v petih (5) dneh po prenehanju vrnil Telekomu Slovenije vse naročniške komunikacijske naprave, ki so v lasti Telekoma Slovenije. V primeru poškodovane, uničene ali izgubljene komunikacijske naprave, mu bo Telekom Slovenije izstavil račun za plačilo poškodovane in manjkajoče opreme. Nevrnjena naprava se zaračuna po trenutno veljavni ceni za istovrstno napravo.

**Spremljanje in izvajanje pogodbenih obveznosti**

**26. člen**

Za izvajanje te pogodbe sta zadolžena predstavnika pogodbenih strank in sicer:

a) za Telekom Slovenije: Click here to enter text.

b) za naročnika: Click here to enter text.

Pogodbeni stranki lahko po predhodnem pisnem obvestilu spremenita svoje predstavnike, ki so zadolženi za izvajanje te pogodbe.

**Javljanje sprememb naročniških podatkov**

**27. člen**

Naročnik se obvezuje, da bo vsako spremembo podatkov, navedenih v tej pogodbi, javil Telekomu Slovenije v pisni obliki najkasneje v tridesetih (30) dneh po nastanku spremembe.

**Dodatne storitve**

**28. člen**

Dodatne storitve, ki jih nudi Telekom Slovenije, in parametri za njihovo izvajanje bodo opredeljeni v aneksih k tej pogodbi.

**Neprenosljivost pogodbe**

**29. člen**

Pogodba ni prenosljiva brez predhodnega pisnega soglasja nasprotne pogodbene stranke. Kakršen koli poskus prenosa pravic, dolžnosti ali obveznosti iz te pogodbe brez soglasja je neveljaven. Izvzeti so prenosi, ki bi nastali kot posledica statusnih sprememb pogodbenih strank.

**Poslovna skrivnost**

**30. člen**

Za poslovno skrivnost štejejo podatki in dokumentacija, ki se nanašajo na predmet pogodbe, zato pooblaščene osebe in drugi delavci, ki imajo dostop do njih, v nobenem primeru ne smejo brez izrecnega dovoljenja pooblaščene osebe o tej dokumentaciji seznanjati ali obveščati drugih oseb, razen oseb, ki morajo biti z njo seznanjene po službeni dolžnosti, ali oseb, ki so za to pooblaščene s predpisi.

Poslovno skrivnost Telekoma Slovenije morajo varovati tudi delavci naročnika in druge osebe, ki jih bo naročnik vključil v izvedbo dela po tej pogodbi, če so vedeli ali če bi glede na naravo podatka morali vedeti, da je podatek poslovna skrivnost, in ne glede na to na kakšen način so se z njim seznanili. Naročnik se zavezuje, da bo svoje delavce in druge osebe, vključene v izvedbo dela po tej pogodbi, zavezal k varovanju poslovnih skrivnosti.

Za poslovno skrivnost se štejejo tudi podatki, za katere je očitno, da bi nastala občutna škoda, če bi zanje izvedla nepooblaščena oseba.

Poslovno skrivnost morajo osebe iz prvega in drugega odstavka tega člena varovati tudi po prenehanju veljavnosti pogodbe do preklica s strani Telekoma Slovenije oz. dokler podatki, ki so poslovna skrivnost, ne postanejo javno dostopni.

Naročnik je seznanjen, da je Telekom Slovenije zavezanec po Zakonu o dostopu do informacij javnega značaja in da so lahko pogodba ali njeni sestavni deli predmet objave oziroma razkritja.

**Višja sila**

**31. člen**

Nobena pogodbena stranka ne bo odgovorna za neizpolnitev obveznosti iz pogodbe, ki bi nastala zaradi višje sile. V primeru, da katera od pogodbenih strank svoje obveznosti iz te pogodbe ne more izpolniti zaradi višje sile, je dolžna o tem nemudoma obvestiti nasprotno stranko, pri čemer mora v obvestilu podrobno navesti tudi vzrok višje sile.

Višja sila so tisti nepredvidljivi in nepričakovani dogodki, ki niso odvisni od volje pogodbenih strank in jih stranki nista mogli ali morali pričakovati, preprečiti ali odkloniti.

Zaradi višje sile lahko stranki zahtevata spremembo pogodbe. Pogodbeni roki se podaljšajo najmanj za čas trajanja višje sile, pogodbeni stranki pa določita nove roke pisno v obliki aneksa k tej pogodbi.

**Protikorupcijska klavzula**

**32. člen**

Pogodbeni stranki izjavljata, da nobena od njiju kakor tudi nihče drug v njunem imenu ali za njun račun pred sklenitvijo, ob sklenitvi ali po sklenitvi pogodbe kakor tudi z njo povezanega posla ni in ne bo ponudil, dal ali obljubil protipravne koristi drugi pogodbeni stranki, njenemu zaposlenemu, predstavniku, posredniku ali tretji osebi za:

* pridobitev posla ali
* sklenitev posla pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je ali bi lahko bila pogodbeni stranki ali tretji osebi povzročena protipravna škoda oziroma pogodbeni stranki, njenemu zaposlenemu, članu organa vodenja ali nadzora, predstavniku ali posredniku pogodbene stranke ali tretje osebe omogočena pridobitev protipravne koristi.

Če je do zgoraj navedenih nedovoljenih ravnanj prišlo v času pred sklenitvijo ali ob sklepanju pogodbe, je taka pogodba nična. Če je do zgoraj navedenih nedovoljenih ravnanj prišlo v izvedbeni fazi pogodbe, se pogodba šteje za razvezano z učinkom od dne sklenitve pogodbe.

**Uporaba Obligacijskega zakonika**

**33. člen**

Za urejanje medsebojnih pravic in obveznosti, ki niso izrecno dogovorjene s to pogodbo, se uporabljajo določbe Obligacijskega zakonika.

**Pristojnost sodišča**

**34. člen**

Pogodbeni stranki soglašata, da bosta vse spore, nastale iz te pogodbe, reševali sporazumno. V primeru, da se pogodbeni stranki ne bosta mogli sporazumeti, bo spore reševalo pristojno sodišče v Ljubljani.

**Končne določbe**

**35. člen**

Morebitne spremembe te pogodbe bosta pogodbeni stranki dopolnjevali pisno z aneksi k tej pogodbi.

**36. člen**

Naročnik potrjuje, da je v celoti seznanjen in soglaša s Splošnimi pogoji uporabe elektronskih komunikacijskih storitev družbe Telekoma Slovenije, d.d. (SPU) kar vse je sestavni del te pogodbe, ter s cenami, določenimi v prilogi 1 k tej pogodbi.

SPU so dostopni na spletnih straneh Telekoma Slovenije: http://www.telekom.si ter na prodajnih mestih Telekoma Slovenije že pred sklenitvijo naročniškega razmerja.

Naročnik soglaša, da se mu SPU posredujejo ob podpisu pogodbe (ustrezno označiti):

**☐** v elektronski obliki na e-naslov: Click here to enter text.

**☐** v papirni obliki

**37. člen**

O spreminjanju pogojev, določenih v tej pogodbi, ki vplivajo na pravice in obveznosti pogodbenih strank, bo naročnik obveščen najmanj trideset (30) dni pred uveljavitvijo sprememb v skladu s SPU.

**38. člen**

Pogodba velja z dnem, ko jo podpišeta obe pogodbeni stranki. Pogodba je napisana v dveh (2) enakih izvodih, od katerih prejme vsaka pogodbena stranka po en (1) izvod. Click here to enter text.

|  |  |  |  |  |  |  |  |
| --- | --- | --- | --- | --- | --- | --- | --- |
| Click here to enter text. |  | Click here to enter text. |  | Click here to enter text. |  | Click here to enter text. | žig  naročnika |
| kraj |  | datum |  | Izpis priimka in imena naročnika / zastopnika pravne osebe |  | podpis_KucicPodpis naročnika / zastopnika pravne osebe |  |
| Click here to enter text. |  | Click here to enter text. |  | Primož Kučič |  |  | žig |
| kraj |  | datum |  | Telekom Slovenije, d.d.,  Direktor strateške poslovne enote Poslovni trg |  | Telekom Slovenije, d.d.,  Primož Kučič  Direktor strateške poslovne enote Poslovni trg |  |